section_heading: Taksonomija
paragraph_text: U prvim desetljećima nakon što su ga otkrili pripadnici ekspedicije Kristofora Kolumba - prve osobe koja je ostavila pisani trag o ovoj vrsti - taksonomi su smatrali da je rakun u srodstvu s mnogim različitim vrstama, uključujući i pse, mačke, jazavce i posebno medvjede.<ref>Holmgren, pp. 47–67 Carl Linne, otac moderne taksonomije, svrstao je rakuna u rod Ursus, prvo kao Ursus cauda elongata ("dugorepi medvjed") u drugom izdanju svoje knjige Systema Naturae, a zatim kao Ursus Lotor ("medvjed perač") u desetom izdanju.<ref>Holmgren, pp. 64–67; Zeveloff, pp. 4–6 Gottlieb Conrad Christian Storr je 1780. godine svrstao rakuna u odvojeni rod Procyon, što se može prevesti kao "prije psa" ili "sličan psu".<ref>Holmgren, pp. 68–69; Zeveloff, p. 6 Također je moguće da je Storr imao na umu rakunov noćni život i zato odabrao zvijezdu Procyon kao eponim za vrstu.<ref>Hohmann, p. 44; Holmgren, p. 68